વિસનગર દિપરા દરવાજા નજીક રહેતાં દેવીપુજક અમૃતભાઈ ના ઘર આગળ કપડાં સુકવવા માટે લોખંડના થાંભલા ઉપર વાયરની વળંગળી બાંધવામાં આવી હતી.જ્યાં અહિંથી પસાર થતી વિજલાઇનનો એક વાયર ખુલ્લો થઇ ગયો હતો. જે છુટીને થાંભલાને જોડાયો હતો.દરમ્યાન અમૃતભાઈનાં પત્ની શારદાબેન કપડાં સુકવવા જતાં કરંટની લપેટમાં આવી ગયા હતા અને બુમાબુમ કરતાં તેમના ઘરમાંથી હરસીબેન બકાભાઇ તેમને પકડી છોડાવવા ગયા હતા તે પણ કરંટની લપેટમાં આવી ગયા હતા.